Leigubílstjórar á Akureyri eru allt annað en sáttir við að þurfa að yfirgefa núverandi húsnæði á Akureyri. Hús bifreiðastöðvar Oddeyrar á Akureyri, sem var reist fyrir rúmum 60 árum þarf að víkja fyrir 1. apríl á næsta ári vegna breytinga á deiliskipulagi, nokkuð sem leigubílstjórar í bænum eru ósáttir við.
Ég er staddur hérna í húsnæði BSO á Akureyri. Þetta er húsnæði sem hefur verið starfrækt í 65 ár sem leigubílastöðin á Akureyri. Ég hef fengið til mín hana Margréti Imsland, framkvæmdarstjóra. Margrét, þið fenguð þær fréttir núna í síðustu viku, hvernig horfir það við ykkur?
Auðvitað viljum við ekkert fara, það gefur auga leið en vonandi verður þetta þannig að lendingin verði þannig að allir verði sáttir.
Hvaða lending væri það, sjáið þið fyrir ykkur að færa húsið eða hvernig horfir þetta við ykkur?
Nei ég held að þetta hús verði ekki fært en það væri náttúrlega best ef við gætum flutt okkur og þá miðsvæðis.
Þannig að það er alveg útséð að 1. apríl þá verður þetta hús rifið?
Já mér sýnist allt stefna í það en svo kemur bara í ljós hvernig þetta er.
Margir sem sjá á eftir þessu ár, þetta hefur verið hluti af bæjarmyndinni í 65 ár, deilir þú þeirri skoðun?
Já, þetta á sér greinilega langa sögu, það gerir það. -Þetta er svolítið eins og að koma aftur í tímann að koma hérna inn, það verður bara að segjast- Það er það, það er tíkalla sími hérna sko.
Eruð þið ósátt við þessa niðurstöðu?
Við erum bara ósátt við að fara en það er bara komið að þessum tímapunkti en við erum alveg tilbúin í að finna bara einhverja góða laus. Vonandi verður hún bara það góð að allir aðilar verði sáttir.